*Tájékoztatás az óvodai étkeztetésről*

Kedves Szülők!

A tájékoztatót 3 részre osztottuk fel:

1. Információk a nem támogatott étkezőknek (fizetős)
2. Információk az ingyenes étkezőknek
3. Egyebek (diéta, lemondások, stb.)

Továbbá 3 nyomtatványt mellékeltünk hozzá:

1. Adatkezelési nyilatkozat
2. Nyilatkozat (ingyenes étkezés megrendeléséhez)
3. Kérelem (ingyenes étkezés megrendeléséhez)

--------------------------------------------------------------------------------------------------------------------------------------

1. **NEM TÁMOGATOTT ÉTKEZŐK**

**A 2021. SZEPTEMBERI ÉTKEZÉSI DÍJ GYERMEKENKÉNT: 8.140 Ft** (napi 370 Ft), melyet a következő módokon fizethetnek be **AUGUSZTUS 2-TŐL 13-IG!**

*Átutalás*

* a *1040 1196 0002 9005 0000 0002* számlaszámra (K&H Bank),
* számlatulajdonos a *Ferencvárosi Intézményüzemeltetési Központ*,
* közleményben kérem tüntessék fel a gyermek nevét, csoportját, és a befizetett időszakot (szeptember).

*Banki befizetés*

* a K&H Bank pénztárral rendelkező fiókjaiban (a 9. kerületben csak a Lechner Ödön fasor 9. szám alatt található K&H bankfiók),
* az „Átutalás” bekezdésnél megadott adatokkal.

**Továbbá az „Adatkezelési nyilatkozat” nevű nyomtatvány kitöltése és leadása szükséges augusztus 13-ig. Leadhatják a titkárságon; vagy bedobhatják az utcáról is elérhető, főbejáratra felszerelt postaládába; továbbá a Panda csoport mellett található „Pénztár” feliratú postaládába is.**

--------------------------------------------------------------------------------------------------------------------------------------

1. **INGYENES ÉTKEZŐK**

A gyermekek védelméről és a gyámügyi igazgatásról szóló 1997. évi XXXI. törvény értelmében gyermekétkeztetési normatív kedvezményt (100%) az alábbi jogcímek alapján lehet igényelni:

1. a gyermek rendszeres gyermekvédelmi kedvezményben részesül (határozat másolatának leadása szükséges),
2. a gyermek tartósan beteg vagy fogyatékos (orvosi igazolás másolatának leadása szükséges),
3. a gyermek családjában tartósan beteg vagy fogyatékos gyermeket nevelnek (orvosi igazolás másolatának leadása szükséges),
4. a gyermek családjában három vagy több gyermeket nevelnek,
5. a gyermek nevelésbe vételét rendelte el a gyámhatóság (határozat másolatának leadása szükséges)
6. családjában az egy főre jutó havi jövedelem nem haladja meg a kötelező legkisebb munkabér személyi jövedelemadóval, munkavállalói, egészségbiztosítási és nyugdíjjárulékkal csökkentett, azaz nettó összegének 130%-át (2021-ben 144.717 Ft)

**Az ingyenes étkezőknek mindhárom csatolt nyomtatványt szükséges kitölteniük és leadniuk augusztus 13-ig. Le lehet adni a titkárságon; vagy az utcáról is elérhető, főbejáratra felszerelt postaládába; továbbá a Panda csoport mellett található „Pénztár” feliratú postaládába is.**

1. **Egyebek**
* ***Diétás étrend igénylése***

Amennyiben az Ön gyermekének valamilyen érzékenységből, allergiából fakadóan speciális étrendre van szüksége, ezt biztosítjuk az óvodában is. Ehhez kérném, hogy továbbítsák nekem az érzékenységről, allergiáról kiállított **szakorvosi igazolás**t még az első étkezési díj befizetése előtt; szkennelve emailben, vagy a másolatot beadva az óvodában. fontos: háziorvosi igazolásra sajnos nem kérhetünk diétás étkezést.

* ***Vallási okból igényelt diéta***

Amennyiben szeretné, hogy vallási vagy egyéb okok miatt gyermeke speciális étrendet kapjon az óvodában (pl. sertésmentes, vegetáriánus, stb.), kérem írjon nekem a lent található email címre, és én kiküldöm Önnek a kitöltendő nyomtatványt.

* ***Étkezés lemondás rendje***

 Betegség vagy egyéb hiányzás esetén a lemondást minden esetben írásban kell bejelenteni a pénztár telefonszámára vagy email címére küldött üzenetben. Mivel minden reggel 9 órakor kell a másnapi adagszámot lejelenteni az étkeztetőcégnek, emiatt aznapi étkezés sajnos nem lemondható, és másnapi is legkésőbb reggel 9 óráig (pl. hétfő reggel 9-ig a kedd és azután, péntek reggel 9-ig a hétfő és azután, stb.).

**Az étkezés lemondása a fizetős és az ingyenesen étkező gyermekek számára egyaránt kötelező** (ez nyilvánvalóan a még lemondható napokra vonatkozik).

* ***Pénztáros elérhetőségei***

Zatykó Bernadett

* telefonszám: +3630 247 4723 (SMS vagy telefon)
* e-mail: kicsibocspenztar@intezmenyuzemeltetes.hu

**Kérem, amennyiben** a leírtakkal, a nyomtatványok kitöltésével vagy bármivel kapcsolatban **kérdésük** **merül fel, keressenek bizalommal** az elérhetőségeimen (minden munkanapon 7-15-ig)!

*Köszönettel: Zatykó Bernadett*

 *pénztáros*